Fjöldi skemmtiferðaskipa sem koma til Akureyrar í sumar er orðinn sambærilegur því sem var fyrir faraldur. Það eru þó aðeins færri farþegar.
Sumarið tvö þúsund og tuttugu kom ekkert skemmtiferðaskip til hafnar á Akureyri og árið eftir um níutíu skip, flest í minni kantinum. Í sumar koma hundrað fjörutíu og fimm skip til hafnar á Akureyri og mörg þeirra mjög stór.
Þessi fjöldi sem kemur til Akureyrar, er þetta sambærilegt og var fyrir faraldur? Já, þetta er bara svona svipað og 2019 í fjölda en kannski farþegafjöldinn er ekki alveg eins mikill. Bókunarhlutfall í skipin er svona 70%, fram að því hafði bókunarhlutfallið verið svona 95%-6%. Þannig að þetta að þetta er svona að vinna sig í gang aftur.
segir Pétur Ólafsson, hafnarstjóri Hafnarsamlags Norðurlands.
Áætlað er að rúmlega hundrað og tuttugu þúsund farþegar komi til Akureyrar í sumar en það eru um þrjátíu þúsund færri en tvö þúsund og nítján. Flestir koma frá Þýskalandi eða um þriðjungur. Alls koma gestir af rúmlega hundrað þjóðernum með skipunum.
Afleiddar tekjur af komum skemmtiferðaskipa til Íslands tvö þúsund og nítján voru í kringum tuttugu og fimm milljarðar króna.
Við getum áætlað að einn þriðji verði eftir hérna fyrir norðan þannig að við erum að tala um 7,8,9 milljarða sem verði eftir á þessu svæði.
Pétur segir að vel gangi fyrir fyrirtæki á svæðinu að sinna þjónustu við skipin og farþega. Suma daga hafi þó þurft að vísa skipum frá þar sem höfnin hafi verið fullsetin.
Næsta ár og þarnæsta ár eru að verða mjög vel bókuð og stefnir í ekki ósvipað ár og jafnvel betra heldur en þetta ár.